
ΕΦΗΜΕΡΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 1011 

14 Νοεμβρίου 1997 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Προσαύξηση κατά ποσοστό είκοσι τοις εκατό (20%) 
της προβλεπόμενης αποζημίωσης εξωτερικού του 
στρατιωτικού προσωπικού του ΓΕΝ και ΓΕΑπου έ¬ 
χει διατεθεί για υπηρεσία στα πλαίσια ειρηνευτικής 
αποστολής στην Αλβανία. 

Καθορισμός αμοιβής της επιτροπής διαπίστωσης 
πραγματικών περιστατικών διενέργειας αμμολη- 
ψίας νοτίως του Ασπρόκαβου Νήσου Κέρκυρας. 

Καθορισμός αποζημίωσης των απασχολουμένων σας 
εισιτήριες εξετάσεις για την εισαγωγή σπουδα¬ 
στών στο πρώτο (Α') έτος σπουδών των Ανωτέρων 
Εκκλησιαστικών Σχολών. 

Καθορισμός αμοιβής επιτροπών διενέργειας εξετάσε¬ 
ων προς διαπίστωση της γλωσσομάθειας στην αγ¬ 
γλική, γαλλική, γερμανική, ιταλική, αραβική, δανέ¬ 
ζικη, ισπανική, ολλανδική, ουγγρική, σουηδική, 
τουρκική, πορτογαλλική και ρωσική γλώσσα των υ¬ 
ποψηφίων εκπαιδευτικών για απόσπαση σε 
Ελληνικά σχολείου του εξωτερικού. 

Δικαίωμα εισόδου σε Μουσεία, Μνημεία και 
Αρχαιολογικούς χώρους. 

Αντικατάσταση Γραμματέως της Ειδικής Επιτροπής 
Προσδιορισμού της Αξίας των Επαγγελματικών 
Ποδοσφαιριστών. 

Χαρακτηρισμός ως ιστορικού διατηρητέου μνημείου 
του γεφυριού της Πύρρας του Ν. Τρικάλων, με ζώ¬ 
νη προστασίας 50μ. περιμετρικά. 

Έγκριση της 285/22.10.97 πράξης του ΔΣ/ΟΛΠ. 

Συγκρότηση Περιφερειακού Ταμείου Ανάπτυξης 
Περιφέρειας Πελοποννήσου. 


ΥΠΟΥΡΠΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Αριθ. 2070319/10389/0022 ( 1 ) 

Προσαύξηση κατά ποσοστό είκοσι τοις εκατό (20%) της 
προβλεπόμενης αποζημίωσης εξωτερικού του στρα¬ 
τιωτικού προσωπικού του ΓΕΝ και ΓΕΑ που έχει διατε¬ 
θεί για υπηρεσία στα πλαίσια ειρηνευτικής αποστολής 

1 στην Αλβανία. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

2 Έχονας υπόψη: 

α. Την παρ. 5 του άρθρου 10 του Ν. 2346/95 «Δαπάνες 
κίνησης μετακινουμένων προσώπων με εντολή του 
Δημοσίου εντός και εκτός της Επικράτειας για εκτέλεση 
υπηρεσίας και άλλες διατάξεις» (ΦΕΚ Α' 220). 

3 β. Το άρθρο 40 του Ν. 849/1979 (ΦΕΚ Α' 232) όπως συ¬ 
μπληρώθηκε με το άρθρο 8 του Ν. 2129/93 (ΦΕΚ Α' 57). 

γ. Το άρθρο 29Α του Ν. 1558/85 (ΦΕΚ Α' 137), που προ¬ 
στέθηκε με το άρθρο 27 του Ν. 2081/92 (ΦΕΚ Α' 154), ό¬ 
πως αντικαταστάθηκε μετο άρθρο 1 παρ. 2του Ν. 2469/97 
(ΦΕΚ Α' 38). 

δ. Την με αριθμ. 29261/7.10.96 Κοινή Απόφαση 
Πρωθυπουργού και Υπουργού Εθνικής Άμυνας «Ανάθεση 

4 αρμοδιοτήτων Υπουργού Εθνικής Άμυνας στον 
Υφυπουργό Εθνικής Άμυνας». 

ε. Την υπ' αριθμ. 1107147/1239/0006Α/4.10.1996 Κοινή 
^ Απόφαση του Πρωθυπουργού και Υπουργού 
Οικονομικών «Ανάθεση αρμοδιοτήτων του Υπουργού 
Οικονομικών στους Υφυπουργούς Οικονομικών». 

στ. Τις ειδικές και εξαιρετικά δυσμενείς συνθήκες υπό 
τις οποίες διαβιείτο στρατιωτικό προσωπικό του ΓΕΝ και 
ΓΕΑ που έχει διατεθεί για υπηρεσία στα πλαίσια της ειρη¬ 
νευτικής αποστολής στην Αλβανία. 

ζ. Το γεγονός ότι από τις διατάξεις της παρούσας από¬ 
φασης προ καλείται πρόσθετη οικονομική επιβάρυνση 

7 στον Π/Υ έτους 1997 ύψους 5.100.000 δρχ. (ΓΕΝ ΕΦ 11- 
300 1,6 εκ. δρχ., ΓΕΑ ΕΦ 11-410 3,5 εκ. δρχ.) η οποία θα 

8 βαρύνει τον ΚΑΕ 0432, αποφασίζουμε: 

1. Προσαυξάνουμε κατά ποσοστό είκοσι τοις εκατό 
(20%) την προβλεπόμενη αποζημίωση εξωτερικού του 

9 στρατιωτικού προσωπικού του ΓΕΝ και ΓΕΑ που έχει δια- 

τεθεί για υπηρεσία στα πλαίσια της ειρηνευτικής αποστο¬ 
λής στην Αλβανία. 

2. Η ισχύς της παρούσας αρχίζει από 1.4.97. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Οκτωβρίου 1997 

Ο! ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΕΘΝΙΚΗΣ ΑΜΥΝΑΣ 

Ν. ΧΡΙΓΓΟΔΟΥΛΑΚΗΣ Δ. ΑΠΟΓΓΟΛΑΚΗΣ 

-♦- 

Αριθ. 2070232/10386/0022 (2) 

Καθορισμός αμοιβής της επιτροπής διαπίστωσης πραγ¬ 
ματικών περιστατικών διενέργειας αμμοληψίας νο- 
τίωςτου Ασπρόκαβου Νήσου Κέρκυρας. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τον Ν. 1418/84 «Δημόσια έργα και ρυθμίσεις συνα¬ 
φών θεμάτων» και τα εκτελεστικά αυτού Π. Διατάγματα ό¬ 
πως τροποποιήθηκαν και ισχύουν σήμερα. 

2. Τον Ν. 1650/86 για την προστασία του περιβάλλοντος. 

3. Τον Ν. 679/77 και το ΠΔ 394/94 περί συστάσεως 
ΕΥΔΕ/ΜΕΔΕ όπως τροποποιήθηκε με το ΠΔ 216/97 (ΦΕΚ 
167/Α/25.8.97). 

4. Την παρ. 2 του άρθρου 81 του Ν. 1892/90, την 
Δ16α/4/773/29.11.90 κοινή Υπουργική Απόφαση, την 
Δ17α/5/11/6.2.96 Απόφαση Πρωθυπουργού και Υπουργού 
ΠΕΧΩΔΕ για αρμοδιότητα υπογραφής αποφάσεων κ.λπ. 

5. Το ΠΔ 71/93 (ΦΕΚ 304/11.3.93) Καθορισμός αρμο¬ 
διοτήτων που διατηρούνται από τον Υπουργό και τις 
Περιφερειακές Υπηρεσίες της ΓΓΔΕ/ΥΠΕΧΩΔΕ. 

6. Την Δ16α/4/773/29.11.90 Κοινή Απόφαση του 
Υπουργού Προεδρίας και του Αν. Υπουργού ΠΕΧΩΔΕ 
«περί εξαιρέσεως διοικητικών πράξεων ή εγγράφων από 
τον κανόνα των τριών υπογραφών». 

7. Την αριθμ. 1107147/1239/0006Α/4.10.96 απόφαση με 
θέμα «μεταβίβαση αρμοδιοτήτων Υπουργού Οικονομικών 
στους Υφυπουργούς Οικονομικών». 

8. Τον Ν. 2362/95 περί Δημοσίου Λογιστικού και ειδικό¬ 
τερα την παρ. 3 του άρθρου 22 του Νόμου αυτού. 

9. Τον Ν. 2470/97 «αναμόρφωση μισθολογίου προσωπι¬ 
κού της Δημ. Διοίκησης και άλλες συναφείς διατάξεις και 
ειδικότερα το άρθρο 19 παρ. 4 του Νόμου αυτού. 

10. Την ΕΥΔΕ/ΜΕΔΕ/409 ΚΕ 200/2.5.96 απόφαση 
Υπουργού ΠΕΧΩΔΕ με την οποία ανατέθηκε η κατασκευή 
του έργου «Νέος Λιμένας Ηγουμενίτσας - Α' ολοκληρω¬ 
μένη φάση» στην Κ/ξία «ΑΘΗΝΑ - ΑΕΤΒΤΕ - Ρ.Ο.Ο.» και 
την από 20.5.96 σχετική εργολαβική σύμβαση. 

11. Την ΣΑΕ 070/2, στην οποία εντάχθηκε το παραπάνω 
έργο με αριθμό 9370505. 

12. Την ΕΥΔΕ/ΜΕΔΕ/ΟΙΚ 1085/ΚΕ 200/2.9.97 απόφαση 
Υπουργού ΠΕΧΩΔΕ με την οποία συστήθηκε η επιτροπή 
του θέματος προκειμένου να εξετάσει τυχόν επιπτώσεις 
από την αμμοληψία που διενεργείται για τις ανάγκες κα¬ 
τασκευής του Ν. Λιμένα Ηγουμενίτσας. 

13. Το από 16.7.97 συνταχθέν πρακτικό της επιτροπής. 

Και επειδή: 

1. Όλα τα μέλη της επιτροπής απασχολήθηκαν και πέ- 
οαντου κανονικού ωραρίου καιτωνεργασίμωνημερών, ε- 
τί 12 ημέρες συγκεντρώνοντας στοιχεία (χάρτες, αερο¬ 


φωτογραφίες, βιβλιογραφία, μελέτες κ.λ.π.), πραγματο¬ 
ποιώντας αυτοψία στην ευρύτερη περιοχή της αμμολη¬ 
ψίας λαμβάνοντας δείγματα άμμου, φωτογραφήσεις, βυ¬ 
θομετρήσεις κ.λ.π. και επεξεργαζόμενη όλατα διαθέσιμα 
στοιχεία προκειμένου να εκφράσει τις απόψεις της. 

2. α) Το μέλος και συντονιστής της επιτροπής 
Μαστοράκης Γεώργιος χρειάστηκε να μεταβεί στην πε¬ 
ριοχή Ηγουμενίτσας - Κέρκυρας επί τετραήμερον προκει¬ 
μένου να προετοιμάσει τα αναγκαία μέσα και στοιχεία για 
την αυτοψία της επιτροπής. 

β) Τα μέλη της επιτροπής: Κων/νος Μουντζούρης, 
Κων/νος Περισοράτης, Επαμεινώνδας Τολέρης και 
Νικόλαος Μάμαλης μετέβησαν στην Κέρκυρα και απα¬ 
σχολήθηκαν επί τριήμερο για την αυτοψία σε συνεργασία 
με τα λοιπά μέλη της επιτροπής. 

γ) Τα μέλη της επιτροπής Γεράσιμος Ρώσσης και 
Ευθύμιος Καζαντζόγλου, ως εκπρόσωποιτωντοπικών και 
περιφερειακών αρχών Ν. Κέρκυρας, απαιτήθηκε να έλ¬ 
θουν δύο φορές στην Αθήνα στην πρώτη και την τελευ¬ 
ταία επίσημη συνεδρίαση της επιτροπής, 
δ) Τα μέλη (εμπειρογνώμονες) της επιτροπής: 
α. Κων/νου Περισοράτη Δ/ντη Υποθαλάσσιας 
Γεωλογίας του ΙΓΜΕ. 

β. Κων/νου Μουντζούρη καθηγητή στο Ε.Μ.Π. 
πρέπει ν’ αποζημιωθούν και για τις δαπάνες κίνησης, 
διανυκτέρευσης, λήψης καιδιερεύνησης στοιχείων κ.λ.π. 
τις οποίες επωμίσθηκαν. 

3. Η απόφαση σύστασης της υπόψη επιτροπής προβλέ¬ 
πει την αποζημίωση των μελών της επιτροπής από τις πι¬ 
στώσεις του έργου 9370505 της ΣΑΕ 070/2, αποφασίζου¬ 
με: 

Α. Καθορίζουμε την αμοιβή της επιτροπής διαπίστωσης 
πραγματικών περιστατικών, για την αμμοληψία Νοτίως 
του Ασπρόκαβου Ν. Κέρκυρας που πραγματοποιήθηκε 
για τις ανάγκες κατασκευής του έργου «Νέος Λιμένας 
Ηγουμενίτσας - Α' ολοκληρωμένη φάση». 

1. Για τα μέλη (υπαλλήλους) της επιτροπής: 

α) Μαστοράκη Γεώργιο Τοπ/φο Μηχ/κό Τμημ/ρχη στην 
ΕΥΔΕ/ΜΕΔΕ. 

β) Τολέρη Επαμεινώνδα Μεταλ. Μηχ. Χημ. Μηχ/κό στην 
Δ/νση Περ. Σχεδιασμού του ΥΠΕΧΩΔΕ. 

γ) Μάμαλη Νικόλαο Μεταλ. Μηχ/κό στην Δ/νση Περ. 
Σχεδιασμού ΥΠΕΧΩΔΕ. 

δ) Ρώσση Γεράσιμο Τοπ/φο Μηχ/κό στην Υπηρ. 
Περιβ/ντος Περιφέρειας Ιονίων Νήσων. 

ε) Καζαντζόγλου Ευθύμιο Κτηνίατρο στην Υπηρ. 
Περιβ/ντος της Νομ. Αυτοδ,/σης Κέρκυρας. 

το ποσό των 175.000 δρχ. ανά μέλος για όλο το χρονο α¬ 
πασχόλησή τους. 

2. Γιατα μέλη (εμπειρογνώμονες) της επιτροπής: 

α) Κων/νο Περισοράτη Προϊστάμενο Υπ. Υποθαλλάσιας 
Γεωλογίας του ΙΓΜΕ. 

β) Κων/νο Μουντζούρη καθηγητή Ακτομηχανικής και 
Λιμενικών Έργων στο ΕΜΠ. 

το ποσό των 350.000 δρχ. ανά μέλος για όλο το χρόνο α¬ 
πασχόλησής τους. 

Β. Οι δαπάνες κίνησης των μελών που μετακινούνται για 
τις ανάγκες της παρούσας επιτροπής θα υπολογίζονται 
σύμφωνα με τις κείμενες διατάξεις του Ν. 2346/95. 

Γ. Εκγρίνουμε την διάθεση πίστωσης ποσού 1.575.000 δρχ. 
σε βάρος του έργου 9370505 της ΣΑΕ 070/2 για την πλήρωση 

των παραπάνω αμοιβών και αποζημιώσεων με μέριμνα της 
ΕΥΔΕ/ΜΕΔΕ και του αρμόδιου υπολόγου του έργου. 

Δ. Η παρούσα να δημοσιευθεί στην Εφημερίδα της 
Κυβερνήσεως. 

Αθήνα. 30 Οκτωβρίου 1997 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ 

ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

Ν. ΧΡΙΣΤΟΔΟΥΛΑΚΗΣ ΚΩΝ. ΛΑΛΙΩΤΗΣ 

-♦- 

Αριθ. 2071100/10497/0022 (3) 

Καθορισμός αποζημίωσης των απασχολουμένων στις ει- 
σιτήριες εξετάσεις για την εισαγωγή σπουδαστών στο 
πρώτο (Α) έτος σπουδών των Ανωτέρων Εκκλησια¬ 
στικών Σχολών. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 3 του Ν. 476/1976 (ΦΕΚ 308/76 τ.Α') 
«Περί Εκκλησιαστικής Εκπαιδεύσεως». 

β) Του άρθρου 40 του Ν. 849/1978 «Περί παροχής κινή¬ 
τρων δια την ενίσχυση της περιφερειακής κ.λ.π. (ΦΕΚ 
232/1978 τ.Α'), όπως συμπληρώθηκε με τις διατάξεις του 
άρθρου 8 του Ν. 2129/1993. 

γ) Του άρθρου 5 του Ν. 1351/1983 «Εισαγωγή σπουδα¬ 
στών στην τριτοβάθμια εκπαίδευση κ.λ.π.» και τις διατά¬ 
ξεις της παρ. 14 του άρθρου 69 του Ν. 1566/1985 (ΦΕΚ 
167/1985 τ.Α') «Δομή και λειτουργία της πρωτοβάθμιας 
και δευτεροβάθμιας εκπαίδευσης και άλλες διατάξεις». 

δ) Του άρθρου 20 του Ν. 2009/1992 (ΦΕΚ 18/1992 τ.Α') 
«Εθνικό σύστημα επαγγ/κής εκπ/σης και κατάρτισης και 
άλλες διατάξεις». 

ε) Του άρθρου 1 του Ν. 2469/1997 (ΦΕΚ 38/1997 τ.Α') 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις». 

στ) Του άρθρου 19 του Ν. 2470/1997 (ΦΕΚ 90 τ.Α') 
«Αναμόρφωση μισθολογίου προσωπικού της Δημόσιας 
Διοίκησης και άλλες διατάξεις». 

ζ) Του άρθρου 7 του Ν. 2517/97 (ΦΕΚ 160 τ.Α') 11.8.97 
«Περί εκλογής Διδακτικού Προσωπικού των Α.Ε.Ι. και άλ¬ 
λες διατάξεις». 

η) Του Π.Δ. 287/1992 (ΦΕΚ 146/1992 τ.Α') Εισαγωγή 
σπουδαστών στο πρώτο έτος σπουδών των Ανωτέρων 
Εκκλησιαστικών Σχολών». 

θ) Την αρ. 1107147/1239/0006Α/4.10.96 κοινή απόφαση 
του Πρωθυπουργού και του Υπουργού Οικονομικών για 
την ανέθεση αρμοδιοτήτων. 

2. Το γεγονός ότι από την απόφαση αυτή προκαλείται 
δαπάνη σε βάρος του κρατικού προϋπολογισμού ύψους 
10.462.000 δραχμών για το τρέχον οικονομικό έτος και 
10.462.000 δραχμών για καθένα απότα πέντε (5) επόμενα 
οικονομικά έτη. 

Η εκ δραχμών 10.462.000 δαπάνη έτους 1997 θα αντι- 
μετωπισθεί: 

α. κατά δρχ. 6.462.000 από τις γραμμένες πιστώσεις 
στον ΚΑΕ 0515 του Ειδ. Φορέα 19-230 του προϋπολογι¬ 
σμού 1997 του ΥΠΕΠΘ. 

β. κατά δρχ. 4.000.000 από τις γραμμένες πιστώσεις 
στον ΚΑΕ 0515 του Ειδ. Φορέα 192 του προϋπολογισμού 
1997 των Νομαρχιακών Αυτοδιοικήσεων, αποφασίζουμε: 
Καθορίζουμε κατ' αποκοπή αμοιβή ή κατά γραπτό δοκί¬ 


μιο ή κατ αποκοπή αποζημίωση για κάθε μέρα απασχό- 
λησης για τους προέδρους, τα μέλη, τους γραμματείς, 
τους επιτητητές. τους βαθμολογητές, τα μέλη των ομά¬ 
δων εργασίας, τους νόμιμους αναπληρωτές τους κ.λ.π. 
τους απασχολουμένους στις εισιτήριες εξετάσεις και γε¬ 
νικά στις διαδικασίες εισαγωγής σπουδαστών στις 
Ανώτερες Εκκλησιαστικές Σχολές ως ακολούθως: 

(1) Κεντική Επιτροπή εισιτηρίων εξετάσεων (άρθρο 14 


Π.Δ. 287/92 ΦΕΚ 146/28.8.92Τ.Α'). 
α) Πρόεδρος 150.000 

β) Αντιπρόεδρος, μέλη και γραμματείς 140.000 

γ) Βοηθοί γραμματέα 120.000 

δ) Εισηγητές των θεμάτων για κάθε 
εξεταζόμενο μάθημα 70.000 

ε) Ομάδα εκπαιδευτικών ή άλλων 
υπαλλήλων του ΥΠΕΠΘ για υποβοήθηση 
του έργου της Κ.Ε.Ε.Ε. (άρθρο 14 παρ. 8 
του Π.Δ. 287/92, ΦΕΚ 146/28.8.92 τ.Α') 90.000 


στ) Ομάδα χειριστού μηχανημάτων 
τηλεομοιοτυπίας για τη μετάδοση των 
θεμάτων των εισιτηρίων εξετάσεων 
(άρθρο Μπαρ. 8του Π.Δ. 287/92. 

ΦΕΚ 146/28.8.92 τ.Α') για κάθε 

απασχολούμενο στην ομάδα αυτή 90.000 

(2) Επιτροπές εξεταστικών κέντρων (άρθρο 15 Π.Δ. 
287/92, ΦΕΚ 146/28.8.92τ.Α'). 
α) Πρόεδρος ή μέλη που δεν είναι 
χειριστές των μηχανημάτων 
τηλεομοιοτυπίας 

β) Γραμματέας ή βοηθοί γραμματέα 
γ) Χειριστές των μηχανημάτων 
τηλεομοιοτυπίας 

δ) Σχολίατρος ή γιατρός του δημοσίου 
ή άλλος γιατρός 

ε) Συνοδοί εκπαιδευτικοί λειτουργοί για τη 
διακίνηση των γραπτών δοκιμίων από τα 
Εξεταστικά Κέντρα, στο Βαθμολογικό 
Κέντρο, κατ’ αποκοπή αποζημίωση για 
κάθε μέρα απασχόλησης 
στ) Επιστάτες ή επιμελητές ή κλητήρες 
για την εξυπηρέτηση των Εξεταστικών 
Κέντρων, κατ’ αποκοπή αποζημίωση για 
κάθε μέρα απασχόλησης 
ζ) Καθαρίστριες για τον καθαρισμό αιθουσών 
των Εξεταστικών Κέντρων, κατ’ αποκοπή 
αποζημίωση για κάθε μέρα απασχόλησης 5.000 
η) Ομάδες επιτηρητών (άρθρο 16 
Π.Δ. 287/92, ΦΕΚ 146/28.8.92τ.Α'). 

Για κάθε επιτηρητή των εξεταζομένων κατ’ 

αποκοπή αποζημίωση για κάθε ημέρα 

εξετάσεων 5.000 

(3) Επιτροπές Βαθμολογικού Κέντρου (άρθρο 17 Π.Δ. 

287/92, ΦΕΚ 146/28.8.92τ.Α'). 
α) Πρόεδρος 110.000 

β) Μέλη και γραμματέας 80.000 

γ) Βοηθοί γραμματέα 70.000 

δ) Υπάλληλοι από εκπ/κούς, διοικητικούς 
ή από το βοηθητικό προσωπικό για 
υποβοήθηση του έργου της επιτροπής 
βαθμολογικού κέντρου κατ’ αποκοπή 
αποζημίωση και για κάθε μέρα απασχόλησης 
και για μέχρι 25 ημέρες 5.000 


95.000 

75.000 

75.000 

75.000 

5.000 

5.000 

ε) Εκπ/κοί ή υπάλληλοι από το Διοικητικό ή 
Βοηθητικό προσωπικό ως εντεταλμένοι για τη 
διακίνηση αποιουδήποτε στοιχείου (τετραδίων, 
αποκομμάτων κλπ) κατ’ αποζημίωση για κάθε 
μέρα απασχόλησης και για μέχρι 25 ημέρες 5.000 

(4) Εκπ/κοί ή υπάλληλοι ή οδηγοί του ΥΠΕΠΘ 
ή άλλων Υπουργείων ή υπηρεσιών για τη 
μεταφορά αποκομμάτων των γραπτών 
δοκιμίων ή άλλου υλικού από το Βαθμολο¬ 
γικό Κέντρο στη Δ/νση Μηχανοργάνωσης του 
ΥΠΕΠΘ και αντίστροφα (παρ. 8 άρθρο 18 

Π.Δ. 287/92, ΦΕΚ 146/28.8.92 τ.Α') κατ’ απο¬ 
κοπή αποζημίωση για κάθε ημέρα απασχόλη¬ 
σης και για μέχρι 25 ημέρες. 5.000 

(5) Ομάδες βαθμολογητών και αναβαθμολογητών (άρ¬ 
θρο 19 Π.Δ. 287/92, ΦΕΚ 146/28.8.92τ.Α'). 

Η αποζημίωση των μελών των ομάδων 
βαθμολόγησης και αναβαθμολόγησης των 
γραπτών δοκιμίων των εισιτηρίων εξετάσεων 
καθορίζεται κατά γραπτό δοκίμιο για κάθε 
βαθμολόγηση (πρώτη ή δεύτερη) ή για κάθε 
αναβαθμολόγηση σε 550 

(6) Επιτροπή έκδοσης αποτελεσμάτων επιλογής 
(άρθρο 20 Π.Δ. 287/92, ΦΕΚ 146/28.8.92τ.Α'). 
Πρόεδρος, μέλη, γραμματέας και εκπαιδευτικοί 
λειτουργοί ή υπάλληλοι του ΥΠΕΠΘ που 
υποβοηθούν το έργο της Επιτροπής για την 
έκδοση των αποτελεσμάτων επιλογής για 
κάθε ημέρα απασχόλησης και για μέχρι 

25 ημέρες 5.500 

(7) Επιτροπές συγκέντρωσης και ελέγχου 
δικαιολογητικών (άρθρο 13 Π.Δ. 287/92, 

ΦΕΚ 146/28.8.92 τ.Α'), 

α) Πρόεδρος ή μέλη ή Γραμματέας 30.000 

Οι αποζημιώσεις που προβλέπονται στις παραπάνω πε¬ 
ριπτώσεις θα καταβάλλονται μετά το πέρας των εξετάσε¬ 
ων ή εργασιών στα μέλη των επιτροπών κ.λ.π. των αριθ. 1, 
3, 4, 5, 6 σε βάρος των πιστώσεων του Ειδικού Φορέα 19- 
230 και ΚΑΕ 0515, με έκδοση τακτικών χρηματικών ενταλ¬ 
μάτων πληρωμής, των δε λοιπών μελών των άλλων επι¬ 
τροπών με έκδοση τακτικών χρηματικών ενταλμάτων πλη¬ 
ρωμής ή ενταλμάτων προπληρωμής σε βάρος των 
πιστώσεωντων οικείων φορέων 192του προύπολογισμού 
των Νομαρχιακών Αυτοδιοικήσεων του Κράτους και στον 
αναφερόμενο ΚΑΕ 0515 με δικαιολογητικά: 

α) Καταστάσεις πληρωμής σε 4 αντίγραφα θεωρημένα 
από τον Πρόεδρο της Επιτροπής, 
β) Αντίγραφο απόφασης σύστασης Επιτροπής κ.λ.π. 
γ) Αντίγραφο της παρούσας απόφασης. 

Η απόδοση λογαριασμού και γενικά η τακτοποίηση των 
χρηματικών ενταλμάτων προπληρωμής θα γίνεται μέσα 
σ’ ένα μήνα από την ημερομηνία έκδοσής τους. 

Η ισχύς της απόφασης αυτής αρχίζει από 1ης 
Σεπτεμβρίου 1997. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Οκτωβρίου 1997 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

Ν . ΧΡΙΣΤ ΟΔΟΥΛΑΚΗΣ ΓΕΡΑΣΙΜΟΣ Δ. ΑΡΣΕΝΗΣ 


Αριθ. 2061736/9359/0022 (4) 

Καθορισμός αμοιβής επιτροπών διενέργειας εξετάσεων 
προς διαπίστωση της γλωσσομάθειας στην αγγλική, 
γαλλική, γερμανική, ιταλική, αραβική, δανέζικη, ισπανική, 
ολλανδική, ουγγρική, σουηδική, τουρκική, πορτογαλλική 
και ρωσική γλώσσα των υποψηφίων εκπαιδευτικών για α¬ 
πόσπαση σε Ελληνικά σχολείου του εξωτερικού. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ 
ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Τον Ν. 2413/96, άρθρο 23 παράγραφος 3 και άρθρο 
20, παράγραφος Ια και 2 (ΦΕΚ 124/Α/1996) «Η ελληνική 
παιδεία στο εξωτερικό, η διαπολιτισμική εκπαίδευση και 
άλλες διατάξεις». 

β) Το άρθρο 19 του Ν. 2470/97 (ΦΕΚ 40/21.3.97) 
«Αναμόρφωση μισθολογίου προσωπικού της Δημόσιας 
Διοίκησης και άλλες συναφείς διατάξεις». 

γ) Το άρθρο 40του Ν. 849/78 όπως συμπληρώθηκε από 
το Ν. 2129/93. 

2. α) Την αριθ. Φ. 821.2/Α323/2, 447/11.2.97 (ΦΕΚ 
106/18.2.97, τ/Β) απόφαση του Υπουργείου Εθνικής 
Παιδείας και Θρησκευμάτων. 

β) Την αριθ. Φ. 821.2/Ε160/2, 792/6.3.97 απόφαση του 
Υπουργείου Εθνικής Παιδείας και Θρησκευμάτων. 

γ) Τις αριθ. Φ. 821/Ε218/212565/5.6.97, Φ. 821/Ε219/2, 
2564/5.6.97 και Φ. 821.2/Ε226/2,2733/19.6.97 αποφάσεις 
του Υπουργείου Εθνικής Παιδείας και Θρησκευμάτων. 

δ) Την αρ. 1107147/1239/0006Α/96 κοινή απόφαση του 
Πρωθυπουργού και του Υπουργού Οικονομικών γιατην α- 
νέθεση αρμοδιοτήτων. 

3. Το γεγονός ότι η απόφαση αυτή προκαλεί δαπάνη σε 
βάρος του Κρατικού Προϋπολογισμού ύψους 6.500.000 
δρχ. περίπου για το τρέχον οικονομικό έτος η οποία θα κα¬ 
λυφθεί α) από την πίστωση των 4.000.000 δρχ. που έχει εγ¬ 
γράφει στον Κρατικό Προϋπολογισμό στον ειδικό φορέα 
19-140, ΚΑΕ 0515 και β) από μεταφορά πίστωσης από τον 
ΚΑΕ 0714, φ. 19-140, στον ΚΑΕ 0515 ίδιου φορέα, ύψους 
6.000.000 δρχ., αποφασίζουμε: 

Καθορίζουμε την αποζημίωση των επιτροπών που ανα- 
φέρονται στο θέμα ως εξής: 

1. Επιτροπές εξεταστικών κέντρων Αθηνών και Θεσ,/κης: 
α) Πρόεδρος και Αντιπρόεδρος, κατ’ αποκοπή δρχ. πε¬ 
νήντα μία χιλιάδες διακόσιες σαράντα (51.240). 

β) Μέλη, κατ’ αποκοπή δρχ. πενήντα μία χιλιάδες διακό¬ 
σιες σαράντα (51.240). 

γ) Γραμματείς και βοηθοί γραμματείς, κατ’ αποκοπή 
δρχ. σαράντα τέσσερις χιλιάδες οκτακόσιες (44.800). 

2. Επιτροπές επιλογής και ορισμού εξεταστέων θεμά¬ 
των και βαθμολογητών: 

α) Πρόεδρος και μέλη, κατ’ αποκοπή δρχ. εβδομήντα ε¬ 
πτά χιλιάδες (77.000). 

Στους βαθμολογητές που είναι και μέλη της επιτροπής επι¬ 
λογής και ορισμού εξεταστέων θεμάτων για περισσότερα από 
πενήντα (50) γραπτά δοκίμια θα καταβληθεί επιπλέον αποζη¬ 
μίωση πεντακοσίων πενήντα δρχ. (550) ανά γραπτό δοκίμιο. 

Σε περίπτωση που ο βαθμολογητής δεν είναι μέλος της 
επιτροπής επιλογής και ορισμού εξεταστέων θεμάτων θα 
του καταβάλλεται αποζημίωση πεντακοσίων πενήντα 
δρχ. (550) για κάθε γραπτό δοκίμιο που βαθμολογεί. 

β) Γραμματειακή υποστήριξη του έργου των ανωτέρω ε¬ 
πιτροπών κατ’ αποκοπή δρχ. τριάντα οκτώ χιλιάδες τε¬ 
τρακόσιες τριάντα (38.430). 

3. Χειριστές μηχανημάτων τηλεμοιοτυπίας και μετάδο¬ 
σης των θεμάτων, κατ’ αποκοπή δρχ. τριάντα οκτώ χιλιά¬ 
δες τετρακόσιες τριάντα (38.430). 

4. Επιτηρητές κ.λ.π. προσωπικό (ηλεκτρολόγοι, επιστά¬ 
τες, καθαρίστριες) δρχ. επτά χιλιάδες τριακόσιες είκοσι 
(7.320) ανά βάρδια ημερησίως. 

Το σύνολο των αμοιβών και αποζημιώσεων από την εν 
λόγω συμμετοχή τους σε συλλογικά όργανα δεν μπορεί 
να υπερβαίνει το ήμισυ (50%) των συνολικών μηνιαίων α¬ 
ποδοχών του υπαλλήλου, όπως αυτές προκύπτουν από 
τη μισθοδοτική κατάσταση για το συγκεκριμένο μήνα που 
προσφέρθηκε η αντίστοιχη εργασία. 

Η παρούσα απόφαση, η οποία ισχύει από 1.6.1997, να 
δημοσιευθεί στην Εφημερίδα της Κυβερνήσεως. 

Αθήνα. 31 Οκτωβρίου 1997 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

Ν. ΧΡΙΣΤΟΔΟΥΛΑΚΗΣ Γ. ΑΡΣΕΝΗΣ 

-♦- 

Αριθ. ΥΠΠΟ/ΓΝΟΣ/53591 (5) 

Δικαίωμα εισόδου σε Μουσεία, Μνημεία και Αρχ/κούς 
Χώρους. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα» (ΦΕΚΑ' 137). 

2. Τις διατάξεις του Π.Δ. 941/77 «Περί Οργανισμού του 
ΥΠΠΟ» (ΦΕΚ Α' 320). 

3. Τις διατάξεις του άρθρου 9, παρ. 3 του Ν. 736/77 «Πε¬ 
ρί Οργανισμού του Ταμείου Αρχ/κών Πόρων και Απαλ/σε- 
ων» (ΦΕΚ Α' 316). 

4. Τις αριθμ. 5/19.3.97 και 6/9.4.97 προτάσεις του Δ.Σ. του 
ΤΑΠΑ. 

5. Το αριθμ. 28650/419/16.9.97 έγγραφοτου Υπουργού 
Εθνικής Οικονομίας. 

6. Την αριθμ. 1107/147/1239/0006Α/7.10.96 απόφαση 
του Πρωθυπουργού καιτου Υπουργού Οικ/κών «Ανάθεση 
αρμοδιοτήτων Υπουργού Οικονομικών στους Υφυπουρ¬ 
γούς Οικονομικών» (ΦΕΚ Β' 922). 

7. Την αριθμ. ΥΠ ΠΟ/ΓΝΟΣ/28856/12.6.96 Απόφαση «Δι¬ 
καίωμα εισόδου σε Μουσεία, Μνημεία και Αρχαιολογι¬ 
κούς Χώρους» (ΦΕΚ Β' 445). 

8. Το γεγονός ότι από την παρούσα Απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

1. Τηνένταξη ελληνοαμερικανών νέων ηλικίας 10-25 ετών, 
κατόχων της «Χρυσής Κάρτας» του Ε.Ο.Τ. στους δικαιού¬ 
μενους έκπτωσης 50% επί της τιμής εισιτηρίου εισόδου σε 
Μουσεία, Μνημεία και Αρχαιολογικούς Χώρους. Η κάρτα θα 
είναι αυστηρά προσωπική, μη μεταβιβάσιμη και θα φέρει 
στοιχεία του διαβατηρίου και φωτογραφία του κατόχου της. 

2. Την απαλλαγή από την υποχρέωση καταβολής εισι¬ 
τηρίου εισόδου σε Μουσεία, Μνημεία και Αρχαιολογικούς 
Χώρους, τόσο των μελών της Εταιρείας των φίλων του Ε¬ 
θνικού Αρχαιολογικού Μουσείου, όσο και όλων των μελών 
Εταιρειών Φίλων των Μουσείων, γενικότερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Νοεμβρίου 1997 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ ΕΥΑΓΓΕΛΟΣ ΒΕΝΙΖΕΛΟΣ 


Αριθ. 27942 (6) 

Αντικατάσταση Γραμματέως της Ειδικής Επιτροπής 
Προσδιορισμού της Αξίας των Επαγγελματιών 
Ποδοσφαιριστών. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις της παρ. 9 του άρθρου 15 του Ν. 
1958/1991 «Τμήματα αμειβομένων Αθλητών - Αθλητικές 
Ανώνυμες Εταιρείες και άλλες διατάξεις». 

2. Την αρ. ΥΠΠΟ/ΓΝΟΣ/47968/9.10.96 (ΦΕΚ 937/Β/ 
14.10.96) κοινή απόφαση του Πρωθυπουργού καιτου Υ¬ 
πουργού Πολιτισμού «περί ανάθεσης αρμδιοτήτων στον 
Υφυπουργό Πολιτισμού Ανδρέα Φούρα». 

3. Την αρ. 7178/10.3.95 απόφαση περί ΣΥΓΚΡΟΤΗΣΗΣ 
ΕΙΔΙΚΗΣ ΕΠΙΤΡΟΠΗΣ ΠΡΟΣΔΙΟΡΙΣΜΟΥ ΤΗΣ ΑΞΙΑΣ ΤΩΝ 
ΕΠΑΓΓΕΛΜΑΤΙΩΝ ΠΟΔΟΣΦΑΙΡΙΣΤΩΝ. 

4. Την αρ. 8693/28.3.97 απόφαση περί ΑΝΑΣΥΓΚΡΟΤΗ¬ 
ΣΗΣ ΕΙΔΙΚΗΣ ΕΠΙΤΡΟΠΗΣ ΠΡΟΣΔΙΟΡΙΣΜΟΥ ΤΗΣ ΑΞΙΑΣ 
ΤΩΝ ΕΠΑΓΓΕΛΜΑΤΙΩΝ ΠΟΔΟΣΦΑΙΡΙΣΤΩΝ, αποφασί¬ 
ζουμε: 

Αντικαθίσταται η ΞΗΡΟΚΩΣΤΑ ΕΥΠΡΑΞΙΑ, μόνιμη υ¬ 
πάλληλος της Γ.Γ.Α. από Γραμματέας της ΕΙΔΙΚΗΣ ΕΠΙ¬ 
ΤΡΟΠΗΣ ΠΡΟΣΔΙΟΡΙΣΜΟΥ ΤΗΣ ΑΞΙΑΣ ΤΩΝ ΕΠΑΓΓΕΛ- 
ΜΑΤΙΩΝ ΠΟΔΟΣΦΑΙΡΙΣΤΩΝ, και στη θέση της ορίζεται η 
ΠΙΠΙΤΣΟΥΛΗ ΑΙΚΑΤΕΡΙΝΗ, μόνιμη υπάλληλος της Γ.Γ.Α. 

Κατά τα λοιπά ισχύει ως έχει η αρ. 8693/28.3.97 απόφα¬ 
σή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Νοεμβρίου 1997 

Ο ΥΦΥΠΟΥΡΓΟΣ 

ΑΝΔΡΕΑΣΑΘ. ΦΟΥΡΑΣ 

-φ- 

Αριθ. ΥΠΠΟ/ΔΙΛΑΠ/Γ/3953/53607 (7) 

Χαρακτηρισμός ως ιστορικού διατηρητέου μνημείου του 

γεφυριού της Πύρραςτου Ν. Τρικάλων, με ζώνη προ¬ 
στασίας 50μ. περιμετρικά. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/Α/26.7.85. 

β) Του άρθρου 52 του Ν. 5351/32 «Περί Αρχαιοτήτων» 
όπως αντί καταστάθηκε με το άρθρο 14 και 17 του Ν.Δ. 
216/1943 καιτροποποιήθηκε με το άρθρο 32 παρ. 5 του Ν. 
1337/1983 και ισχύει. 

γ) Του Ν. 1469/50 «Περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ) Του Ν. 2039 «Περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώ¬ 
πης» (ΦΕΚ 61/Α/13.4.92). 

ε) Του Π.Δ. 941/77 «Περί Οργανισμού του ΥΠΕΕ». 

2. Τη Διυπουργική απόφαση ΥΠΠΟ/ΓΝΟΣ/11536/ 
18.3.92 «Παράλληλη άσκηση αρμοδιοτήτων από τον Υ¬ 
πουργό Πολιτισμού και τους Προϊσταμένους Υπηρεσιών 
του ίδιου Υπουργείου» (ΦΕΚ210/τ.Β/24.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/Β/ 
28.11.91 Υπουργική Απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής “Με εντολή 
Υπουργού” στους Γεν. Γραμματείς, Γεν. Δ/ντές και Προϊ¬ 
σταμένους των Δ/νσεων, Τμημάτων και Γραφείων της Κε¬ 
ντρικής Υπηρεσίας του ΥΠ.ΠΟ». 

4. Το Π.Δ. 161/26.4.84 (ΦΕΚ 54/Α/30.4.84) «περί ανακα¬ 
τανομής αρμοδιοτήτων των Υπουργείων ΥΠΠΕ-ΥΧΟΠ». 

5. Την εισήγηση της 5ης Εφορείας Νεωτέρων Μνημείων 
* και τα λοιπά στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 28/2.10.97, αποφασίζου¬ 
με: 

Χαρακτηρίζουμε ως ιστορικό διατηρητέο μνημείο, το 
γεφύριτης Πύρραςτου Ν. Τρικάλων, με ζώνη προστασίας 
50μ. περιμετρικά, γιατί αποτελεί σημαντικό δείγμα οδο- 
μηχανικής της γεφυροποιίας της τελευταίας περιόδου 
της Τουρκοκρατίας στη Θεσσαλία, απαραίτητο για τη με¬ 
λέτη της εξέλιξης της Ιστορίας της Αρχιτεκτονικής στον 
τομέα αυτό και επιπλέον, γιατί αποτελεί σημείο αναφοράς 
για τους κατοίκους της περιοχής. 

Η παρούσα να δημοσιευθεί στην Εφημερίδα της Κύ¬ 
βε ρνήσεως. 

Αθήνα, 27 Οκτωβρίου 1997 

Με εντολή Υπουργού 
Ο Προϊστάμενος του Τμήματος 
ΔΑΝ. ΟΡΦΑΝΟΥΔΑΚΗΣ 

-♦- 

Αριθ. 3422.21Ε/04/97 (8) 

Έγκριση της 285/22.10.97 πράξης του ΔΣ/ΟΛΠ. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α) ΤουΑ.Ν. 1559/1950 (ΦΕΚ 252Αή που κυρώθηκε με το 
Ν. 1630/51 (ΦΕΚ 8Α'), όπως αυτός τροποποιήθηκε και συ¬ 
μπληρώθηκε από το Ν. 2323/1953 (ΦΕΚ 66Α'). 

β) Του άρθρου 6του Ν. 1220/81 (ΦΕΚ 296Α'). 

γ) Του άρθρου 36 παρ. 10 του Ν.Δ. 1/1968 (ΦΕΚ 270Α') 
όπως τροποποιήθηκε από το άρθρο 1 του Β.Δ. 27/1969 
(ΦΕΚ 6Α'). 

δ) Του άρθρου 29Α' του Ν. 1558/85 (ΦΕΚ 137Α') «Κυ¬ 
βέρνηση και Κυβερνητικά Όργανα», όπως προστέθηκε με 
το άρθρο 27 του Ν. 2081/1992 (ΦΕΚ 154Α') και τροποποι¬ 
ήθηκε με το άρθρο 1 παρ. 2α του Ν. 2469/1997 (ΦΕΚ 
38 Α'). 

2. Την αριθμ. 285/22.10.97 πράξη ΔΣ/ΟΛΠ. 

3. Το αριθμ. 26152/3416/23.10.97 έγγραφο του ΟΛΠ κα¬ 
θώς και την αρ. 3343/13.10.97 Υπηρεσιακή Εισήγηση της 
Αρμόδιας Δ/νσης του Οργανισμού. 

4. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Προϋπολογι¬ 
σμού του ΝΠΔΔτου ΟΛΠ, αποφασίζουμε: 

I. Εγκρίνουμε την αριθμ. 285/97 πράξη του ΔΣ του ΟΛΠ 
με την οποία τροποποιούνται και συμπληρώνονται τα άρ¬ 
θρα 1 και 3 και συμπληρώνεται το τιμολόγιο 5 του άρθρου 
13 του ΚΤΕΦΜ/ΟΛΠ ως ακολούθως: 

Α. 1. Συμπληρώνεται το άρθρο 1 του ΚΤΕΦΜ μετηνπρο- 
σθήκη της εξής παραγράφου 4: 


«4. Για την παροχή κινήτρων προσέλκυσης φορτίων δύ- 
ναται ο ΟΛΠ μετά από έγκριση του ΔΣ να συνάπτει ειδικές 
συμβάσεις με ενδιαφερόμενες ναυτιλιακές εταιρείες ή 
κοινοπραξίες ναυτιλιακών εταιρειών. Με τις συμβάσεις 
αυτές δύνανται να παρέχονται ειδικά προνόμια εξυπηρέ¬ 
τησης και διευκολύνσεις κατά παρέκκλιση των σχετικών 
διατάξεων κανονισμών του ΟΛΠ». 

Α.2. Αντικαθίστανται οι παράγραφοι 4,5,6,7του άρθρου 
3 του ΚΤΕΦΜ και την προσθήκη παραγράφου 8, ως εξής: 

«4. Πλοία τακτικών γραμμών εξωτερικού που μεταφέ¬ 
ρουν αποκλειστικά εμπορευματοκιβώτια εξυπηρετούνται 
στις εγκαταστάσεις του Σταθμού Εμπορευματοκιβωτίων 
κατά τη σειρά άφιξής τους. 

Ο αριθμός των Γ/Φ που διατίθεται στο κάθε πλοίο καθο¬ 
ρίζεται κατά την απόλυτη κρίση της αρμοδίας Υπηρεσίας 
του ΟΛΠ μετά από συνεκτίμηση του αριθμού των κινήσε¬ 
ων φορτοεκφόρτωσης, του μεγέθουςτου πλοίου, της συ¬ 
νολικής ζήτησης για χρήση Γ/Φ από πλοία που αναμένουν 
φορτοεκφόρτωση, της διαθεσιμότητας Γ/Φ και κρηπιδω¬ 
μάτων, των ειδικών συμφωνιών που έχει υπογράψει ο 
ΟΛΠ με εταιρείες ή κοινοπραξίες που πληρούν τις προϋ¬ 
ποθέσεις των επομένων παραγράφων 5, 6 και 7 και οποι- 
ωνδήποτε άλλων σχετικών παραγόντων. 

5. Πλοία εξωτερικού που μεταφέρουν ΟΟΝΤΑΙΝΕΒ3 και 
ανήκουν σε εταιρείες ή κοινοπραξίες που σκοπεύουν να 
χρησιμοποιήσουν τον Πειραιά ως μείζον κέντρο διεθνούς 
διαμετακόμισης εμπορευματοκιβωτίων έχουν προτεραι¬ 
ότητα εξυπηρέτησης σε ότι αφορά τη διάθεση προβλή¬ 
τας, προσωπικού και μέσων φορτοεκφόρτωσης, έναντι 
των λοιπών αναμενόντων πλοίων που κομίζουν ΟΟ ΝΤΑΙΝ- 
ΕΒ εφόσον πληρούν σωρευτικά τις εξής προϋποθέσεις: 

' προαναγγέλεται η άφιξη του πλοίου τουλάχιστον προ 
7 ημερών. 

' επιβεβαιώνεται ο χρόνος άφιξης του πλοίου προ 24ώ- 
ρο υ για τα προε ρχόμενα από λιμάνια εκτός Μεσόγειό υ και 
12ώρου για τα προερχόμενα από λιμάνια εντός Μεσογεί¬ 
ου. 

' έχει υπογράφει σύμβαση της εταιρείας ή της κοινο¬ 
πραξίας στην οποία ανήκει, με τον ΟΛΠ, που θα περιλαμ¬ 
βάνει τουλάχιστον τους όρους της επόμενης παραγρά¬ 
φου. 

6. Η εταιρεία ή κοινοπραξία εταιρειών δεσμεύεται για 
τα εξής: 

α. Πραγματοποίηση ετησίως τουλάχιστον 60.000 κινή¬ 
σεων ΤΒΑΝ5ΙΤ εμπορευματοκιβωτίων με πλοία της εται¬ 
ρείας ή της κοινοπραξίας. 

β. Πραγματοποίηση εντός τριών διαδοχικών μηνών του¬ 
λάχιστον 10.000 κινήσεων ΤΒΑΝ8ΙΤ εμπορευματοκιβω¬ 
τίων με πλοία της εταιρείας ή της κοινοπραξίας. 

γ. Η εταιρεία να είναι υποχρεωτικά τακτικής γραμμής (ή 
προκειμένου περί κοινοπραξίας, αυτή να περιλαμβάνει υ¬ 
ποχρεωτικά μία εταιρεία τακτικής γραμμής) η οποία να ε¬ 
πισκέπτεται τον Πειραιά με πλοία ΓηοίΐΊθΓβΐΊΐρε και τα ο¬ 
ποία σε 10 διαδοχικές προσεγγίσεις πραγματοποιούν 
τουλάχιστο 4000 κινήσεις ΤΒΑΝ8ΙΤ εμπορευματοκιβω¬ 
τίων. 

' Τα κατώτατα όρια κινήσεων των εδαφίων β και γ ανα¬ 
προσαρμόζονται αναλογικά προς τα άνω για όσες κοινο¬ 
πραξίες υπογράφουν με τον ΟΛΠ συμφωνίες με επίπεδα 
διαμετακόμισης στα οποία το εγγυημένο κατώτατο όριο 
είναι άνω των 60.000 κινήσεων ετησίως. 

Στο σύνολο των κινήσεων της Εταιρείας ή της κοινο¬ 
πραξίας υπολογίζομαι οι κινήσεις εμφόρτων ΤΗΑΝ3ΙΤ 
που πραγματοποιούν όλα τα πλοία της εταιρείας ή της 
κοινοπραξίας πληντων κινήσεων 5ΗΙΡΤΙΝΟ και ανοίγμα¬ 
τος και κλεισίματος κυτών. 

Η μη τήρηση οποιουδήποτε από τους όρους της σύμ¬ 
βασης από μέρους εταιρείας ή κοινοπραξίας εταιρειών ε¬ 
πιφέρει την αυτοδίκαιη λύση της σύμβασης μετά από α¬ 
πόφαση του Δ.Σ./Ο.Λ.Π. 

7. Γιατην υπογραφή της σύμβασης που προβλέπεται α¬ 
πό την προηγούμενη παράγραφο απαιτούμαι: 

' Αίτηση/δήλωση της εταιρείας ή κοινοπραξίας στην ο¬ 
ποία θα αναφέρεται ότι αναλαμβάνει την υποχρέωση να 
τηρήσει τους όρους της προηγουμένης παραγράφου κα¬ 
θώς και να δηλώσει όλα τα πλοία τα οποία ανήκουν στην 
εταιρεία ή στις εταιρείες οι οποίες συμμετέχουν στην κοι¬ 
νοπραξία ή είναι ναυλωμένα από τις εταιρείες αυτές συ¬ 
μπεριλαμβανομένων και των Ρθθ0θγ$. 

Ειδικά όσον αφορά τις κοινοπραξίες η αίτηση θα ορίζει 
τον εκπρόσωπο και αμίκλητο της κοινοπραξίας στον Πει- 
ρειά. 

Η σύμβαση θα είναι τουλάχιστον ετήσια και εγκρίνεται 
από το ΔΣ/ΟΛΓΊ το οποίο διατηρεί το δικαίωμα καταγγε¬ 
λίας της σε περίπτωση που δεν τηρούμαι οι αναφερόμε- 
νοι όροι. 

Η σύμβαση αυτή θα περιλαμβάνει και οποιουσδήποτε 
άλλους όρους κατά την κρίση του Δ.Σ. 

Επίσης η σύμβαση λύεται μετά τρίμηνο από την υποβο¬ 
λή σχετικής αίτησης της Εταιρείας ή της κοινοπραξίας ε¬ 
ταιρειών. 

Αλλαγές σύνθεσης του στόλου της κοινοπραξίας κατα¬ 
τίθεμαι οποτεδήποτε και τελούν υπό την έγκριση του 
ΔΣ/ΟΛΠ. 

8. Η αρμοδία Υπηρεσία δύναται ελευθέρως να μετα¬ 
βάλλει την σειράν προτεραιότητος των πλοίων, εφόσον 
κατά την κρίση της οι εκάστοτε γενικές ή ειδικές ανάγκες 
ευρυθμοτέρας και αποδοτικωτέρας λειτουργίας του λι- 
μένος επιβάλλουν τούτο. Η δυνατότητα αυτή σε περίπτω¬ 
ση πλοίων εταιρείας ή κοινοπραξίας που έχει υπογράψει 
σύμβαση είναι δυνατό να εφαρμοστεί τελείως εξαιρετικά 
κατόπιν αιτιολογημένης απόφασης του Προϊσταμένου Υ¬ 
πηρεσιών ΟΛΠ.» 

Α.3. Συμπληρώνεται η παράγραφος 8 των σημειώσεων 
του τιμολογίου 5 του άρθρου 13 του ΚΤΕΦΜ με το εξής ε¬ 
δάφιο γ: 

«γ. Για την εφαρμογή της τιμολογιακής κλίμακας επί ε¬ 
μπορευματοκιβωτίων ΤΒΑΝ3ΙΤ που διακινούμαι από 
ναυτιλιακή εταιρεία ή κοινοπραξία ναυτιλιακών εταιρειών 
με την οποία έχει υπογράφει η προβλεπόμενη από το άρ¬ 
θρο 3 σύμβαση, λαμβάνεται υπόψη το σύνολο των κινή¬ 
σεων ΤΒΑΝ5ΙΤ που έχουν πραγματοποιήσει όλα τα πλοία 
της εταιρείας ή της κοινοπραξίας πλην των κινήσεων 
5Η1ΡΤΙΝΟ, ανοίγματος και κλεισίματος κυτών. 

Σε περίπτωση λύσης της σύμβασης με κοινοπραξία 
ναυτιλιακών εταιρειών, για την εφαρμογή της τιμολογια¬ 
κής κλίμακας, ως σύνολο κινήσεων ΤΒΑΝ5ΙΤ θεωρείται ο 
αριθμός των κινήσεων που πραγματοποιήθηκε από κάθε 
μέλος της κοινοπραξίας χωριστά και η εφαρμογή αυτή έ¬ 
χει αναδρομική ισχύ από την ημερομηνία που προέκυψε ο 
λόγος λύσης της σύμβασης. 


Με τον όρο ναυτιλιακή εταιρεία εννοείται η πλοιοκτή- 
τρια εταιρεία ή η έχουσα την εκμετάλλευση πλοίου εται¬ 
ρεία. 

Σε περίπτωση που πλοίο μεταφέρει εμπορευματοκιβώ¬ 
τια που ανήκουν σε δύο ή περισσότερες ναυτιλιακές εται¬ 
ρείες τα τεμάχια προσμετρώνται στην εταιρεία για λογα¬ 
ριασμό της οποίας εκομίσθησαν.» 

II. Η παρούσα να δημοσιευθεί στην Εφημερίδα της Κυ- 
βερνήσεως και η ισχύς της να αρχίσει από την επομένη η¬ 
μέρα της δημοσίευσής της. 

Πειραιάς, 5 Νοεμβρίου 1997 

Ο ΥΠΟΥΡΓΟΣ 

ΣΤΑΥΡΟΣ ΑΡ. ΣΟΥΜΑΚΗΣ 
-Φ- 

Αριθ. 7724 (9) 

Συγκρότηση Περιφερειακού Ταμείου Ανάπτυξης Περι¬ 
φέρειας Πελοποννήσου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Το Π.Δ. 51/87 (ΦΕΚ 26/τ.Α76.3.87) «Καθορισμός των 
Περιφερειών της Χώρας για το σχεδίασμά, προγραμματι¬ 
σμό και συντονισμό της Περιφερειακής Ανάπτυξης». 

2. Το Ν. 1622/86 (ΦΕΚ 92/τ.Α714.7.86) «Τοπική Αυτοδι¬ 
οίκηση, Περιφερειακή Ανάπτυξη και Δημοκρατικός Προ¬ 
γραμματισμός». 

3. Το Ν. 1832/88 (ΦΕΚ 54/τ.Α7ΐ7.2.89) «Τροποποίηση 
και συμπλήρωση νομοθεσίας για την Τοπική Αυτοδιοίκη¬ 
ση, την αποκέντρωση και άλλες διατάξεις». 

4. Το Ν. 2218/94 (ΦΕΚ 90/τ.Α7ΐ3.6.94) «Ίδρυση Νομαρ¬ 
χιακής Αυτοδιοίκησης και τροποποίηση διατάξεων για 
την Πρωτοβάθμια Αυτοδιοίκηση καιτην Περιφέρεια καιει- 
δικότερα τα άρθρα 53 & 54 σχετικά για το Περιφερειακό 
Ταμείο Ανάπτυξης». 

5. Το Ν. 2307/95 (ΦΕΚ 113/15.6.95/τ.Α') «Προσαρμογή 
Νομοθετικής αρμοδιότητας ΥΠΕΣΔΔΑ στις διατάξεις για 
τη Ν.Α. και άλλες διατάξεις». 

6. Το Ν. 2503/97 (ΦΕΚ 107/τ.Α730.5.97) Διοίκηση, ορ¬ 
γάνωση, στελέχωση της Περιφέρειας ρύθμιση θεμάτων 
για την Τοπική Αυτοδιοίκηση και άλλες διατάξεις και ειδι¬ 
κότερα το άρθρο 4 παρ. 2. 

7. Το 43779/21.10.97 ΤΕΕΕΧ ΥΠΕΣΔΔΑ «Σύσταση και 
λειτουργία Περιφερειακού Ταμείου Ανάπτυξης», αποφα¬ 
σίζουμε: 

1. Συγκροτούμε στην έδρα της Περιφέρειας Πελοπον¬ 
νήσου Νομικό Πρόσωπο Ιδιωτικού Δικαίου με την επωνυ¬ 
μία «Περιφερειακό Ταμείο Ανάπτυξης Περιφέρειας Πελο¬ 
ποννήσου» του οποίου οι σκοποί και αρμοδιότητες περι- 
γράφονται στο άρθρο 53 Ν. 2218/94 όπως 
τροποποιήθηκε και συμπληρώθηκε με το άρθρο 4 παρ. 2 
Ν. 2503/97 και το οποίο εποπτεύεται από τον Υπουργό Υ¬ 
ΠΕΣΔΔΑ. 

2. Συγκροτούμε το Δ.Σ. του Περιφερειακού Ταμείου Α¬ 
νάπτυξης Περιφέρειας Πελοποννήσου για τετραετή θη¬ 
τεία το οποίο θα αποτελείται από τους κάτωθι: 

α. Το Γ ενικό Γ ραμματέατης Περιφέρειας ως Πρόεδρο. 

β. Έναν εκπρόσωπο της Τοπικής Αυτοδιοίκησης πρώ¬ 
της βαθμίδας. 

γ. Έναν εκπρόσωπο της Τοπικής Αυτοδιοίκησης δεύτε¬ 
ρης βαθμίδας. 

δ. Έναν εκπρόσωπο προερχόμενο από τις εργοδοτικές 
οργανώσεις. 

ε. Έναν εκπρόσωπο προερχόμενο από τις εργατικές 
οργανώσεις. 

στ. Δύο Προϊσταμένους Υπηρεσιών της Περιφέρειας 
Πελοποννήσου που ορίζονται από το Γ ενικό Γ ραμματέα. 

Ένας εκ των μελών του Δ.Σ. ορίζεται από το Γενικό 
Γ ραμματέα ως αντιπρόεδρος. 

Τα υπό στοιχεία β, γ, δ και ε μέλη ορίζονται με τους ανα¬ 
πληρωτές τους από το Γενικό Γραμματέα Περιφέρειας 
Πελοποννήσου μεταξύ των μελών του Περιφερειακού 
Συμβουλίου Περιφέρειας Πελοποννήσου. 


3. Οι αρμοδιότητες και η λειτουργία του Περιφερειακού 
Ταμείου Ανάπτυξης Περιφέρειας Πελοποννήσου προ βλέ¬ 
πονται από τις γενικές διατάξεις του Ν. 2218/94 που προ¬ 
βλέπει τη σύσταση - σκοπό - αρμοδιότητες - όργανα - πό¬ 
ροι - οικονομική διαχείριση οργάνωση - κανονισμός - προ¬ 
σωπικό (άρθρα 53, 54, 55 και 56) και το άρθρο 4 Ν. 
2503/97. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 3 Νοεμβρίου 1997 
Ο Γ ενικός Γ ραμματέας 
ΑΝΤΩΝΗΣ Μ. ΜΑΤΣΙΓΚΟΣ 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


